**Ανακοίνωση
Με …. φόρα στο 4ο κύμα και μια από τα ίδια και χειρότερα στις δομές του ΕΣΥ**

Είμαστε ήδη **στο 4ο κύμα της πανδημίας** και η κατάσταση στις δομές του ΕΣΥ και στο **Γενικό Νοσοκομείο Άρτας ετοιμάζεται να κάνει κρότο και μάλιστα μεγάλο, καταρρέοντας πλέον**!

Σήμερα είναι Κυριακή 7 Νοέμβρη του 2021 και στο Νοσοκομείο μας νοσηλεύονται ήδη 24 ασθενείς με covid ενώ η ροή προσέλευσης θετικών κρουσμάτων είναι μεγάλη, υπάρχει τεράστια ανάγκη νοσηλείας και από το πρωί στο Νοσοκομείο ψάχνουν πως και που θα ανοίξουν και 2η κλινική covid19. **Θα κάνουμε μια σύγκριση με το προηγούμενο κύμα γιατί αν δεν τα γράψουμε με αριθμούς, μάλλον δεν γίνονται κατανοητά από κανέναν:**

**3ο κύμα ( Νοέμβρης 2020 – Ιούνης 2021)** στο Γενικό Νοσοκομείο Άρτας είχαμε: **4 παθολόγους** μόνιμους γιατρούς του ΕΣΥ, **4 πνευμονολόγους μόνιμους** γιατρούς του ΕΣΥ, **5 καρδιολόγους μόνιμους** γιατρούς του ΕΣΥ, **5 ενταντικολόγους μόνιμους** γιατρούς του ΕΣΥ, **5 παιδιάτρους μόνιμους** γιατρούς του ΕΣΥ και **5 αναισθησιολόγους μόνιμους** γιατρούς του ΕΣΥ ( με έναν σε μακροχρόνια αναρρωτική).

**4ο κύμα ( Οκτώβρης 2021 – και όσο πάρει )** στο Γενικό Νοσοκομείο Άρτας έχουμε: **4 παθολόγους μόνιμους** γιατρούς του ΕΣΥ, **3 πνευμονολόγους μόνιμους** γιατρούς του ΕΣΥ, **4 καρδιολόγους μόνιμους** γιατρούς του ΕΣΥ**, 4 εντατικολόγους ( με έναν έτοιμο να φύγει σε νέο διορισμό) μόνιμους** γιατρούς του ΕΣΥ, **4 παιδιάτρους μόνιμους** γιατρούς του ΕΣΥ, **4 αναισθησιολόγους μόνιμους** γιατρούς του ΕΣΥ.

Ταυτόχρονα στο 4ο κύμα έχουμε και περίπου 50 συναδέλφους όλων των κλάδων σε αναστολή εργασίας, χωρίς μισθό, χωρίς δουλειά, χωρίς ασφαλιστική κάλυψη 2 μήνες τώρα.

Σε όλα τα …κύματα **λειτουργούμε επιπλέον ( ΜΕ ΤΟ ΥΠΑΡΧΩΝ ΠΡΟΣΩΠΙΚΟ),** **κλινική covid19, κλινική Αυξημένης Φροντίδας για covid19, ξεχωριστό Τμήμα Επειγόντων Περιστατικών Covid19, έλεγχο στην πύλη του Νοσοκομείου, 2 Εμβολιαστικά Κέντρα με 4 εμβολιαστικές γραμμές**

**ΕΦΗΜΕΡΕΥΟΥΜΑΙ 24 ΩΡΕΣ ΤΟ 24ΩΡΟ.-**

Και με το ΥΠΑΡΧΩΝ ΠΡΟΣΩΠΙΚΟ ΠΡΟΣΠΑΘΟΥΜΕ ΜΕ ΝΥΧΙΑ ΚΑΙ ΜΕ ΔΟΝΤΙΑ ΝΑ ΚΡΑΤΗΣΟΥΜΕ ΤΟ ΝΟΣΚΟΜΕΙΟ ΣΕ ΠΛΗΡΗ ΛΕΙΤΟΥΡΓΙΑ ΚΑΙ ΝΑ ΜΗΝ ΤΟ ΜΕΤΑΤΡΕΨΟΥΜΕ ΣΕ ΝΟΣΟΚΟΜΕΙΟ ΜΟΝΟ ΓΙΑ COVID, ΣΧΕΔΟΝ 2 ΧΡΟΝΙΑ ΤΩΡΑ!

**Με το φιλότιμο και την αυταπάρνηση ΟΛΩΝ ΤΩΝ ΕΡΓΑΖΟΜΕΝΩΝ!**

Και ρωτάμε**: ΜΕΧΡΙ ΠΟΤΕ;;;;;;**

**ΜΕΧΡΙ ΠΟΤΕ 4 παθολόγοι και 3 πνευμονολόγοι** θα λειτουργούν **4 κλινικές** ( παθολογική, πνευμονολογική, κλινική covid, κλινική αυξημένης φροντίδας covid), και **2 Τμήματα Επειγόντων Περιστατικών για παθολογικά περιστατικά** ( ΤΕΠ και ΤΕΠ covid), 24 ώρες το 24ώρο; **ΠΟΣΕΣ ΕΦΗΜΕΡΙΕΣ ΜΠΟΡΕΙ ΝΑ ΚΑΝΕΙ ΕΝΑΣ ΓΙΑΤΡΟΣ;**

**ΜΕΧΡΙ ΠΟΤΕ** οι εργαζόμενοι του **ακτινοδιαγνωστικού**, θα **πηγαίνουν ταυτόχρονα και στα covid και στα μη-covid περιστατικά 24 ώρες το 24ωρο;**

**ΜΕΧΡΙ ΠΟΤΕ** οι **νοσηλευτές** θα **πηγαίνουν από την κλινική τους στις κλινικές covid και πάλι πίσω και πάλι μπρος;**

**ΜΕΧΡΙ ΠΟΤΕ** αντί **να αυξάνονται οι γιατροί του Νοσοκομείου θα μειώνονται;;;;**

Και ρωτάμε**: ΓΙΑΤΙ ΤΟ ΠΡΟΣΩΠΙΚΟ ΚΑΘΑΡΙΟΤΗΤΑΣ, ΠΡΟΣΩΠΙΚΟ ΠΡΩΤΗΣ ΓΡΑΜΜΗΣ ΑΠΟΛΥΕΤΑΙ ΑΠΟ 1/1/2022 ΚΑΙ ΕΠΙΣΤΡΕΦΟΥΜΕ ΣΤΟΝ πιο ακριβό«ΕΡΓΟΛΑΒΟ»;;;; Και μάλιστα εν΄μέσω 4ου κύματος;**

Και ρωτάμε: **ΓΙΑΤΙ ΔΕΝ ΓΙΝΟΝΤΑΙ ΠΡΟΣΛΗΨΕΙΣ ΜΟΝΙΜΟΥ ΠΡΟΣΩΠΙΚΟΥ; Γιατί δεν έγιναν προσλήψεις γιατρών του παθολογικού τομέα μέχρι σήμερα;**

Και ρωτάμε: **Η ΜΕΘ του Νοσοκομείου ΠΩΣ ΘΑ ΛΕΙΤΟΥΡΓΗΣΕΙ ΜΕ 3 ΓΙΑΤΡΟΥΣ ΣΕ ΛΙΓΟ ΚΑΙΡΟ;**

Και ρωτάμε: **ΓΙΑΤΙ ΔΕΝ ΕΝΤΑΣΣΟΜΑΣΤΕ ΣΤΑ ΒΑΕ; ΓΙΑΤΙ ΜΕ ΒΑΣΗ ΤΟ ΠΟΡΙΣΜΑ ΤΗΣ ΕΠΙΤΡΟΠΗΣ μας ΜΕΙΩΝΟΥΝ και μας ΠΕΤΑΝΕ ΕΞΩ ΑΠΌ ΤΟ ΕΠΙΔΟΜΑ ΑΝΘΥΓΙΕΙΝΗΣ ΕΡΓΑΣΙΑΣ; ΑΦΟΥ ΔΕΝ ΕΙΝΑΙ ΑΝΘΥΓΕΙΝΟΣ Ο ΧΩΡΟΣ ΕΡΓΑΣΙΑΣ ΓΙΑΤΙ ΕΙΝΑΙ ΥΠΟΧΡΕΩΤΙΚΟΣ Ο ΕΜΒΟΛΙΑΣΜΟΣ ΣΕ ΟΛΟΥΣ ΑΝΕΞΑΙΡΕΤΩΣ τους ΕΡΓΑΖΟΜΕΝΟΥΣ στο ΝΟΣΟΚΟΜΕΙΟ;**

Και ρωταμε: **ΕΙΝΑΙ ΠΟΛΥΤΕΛΕΙΑ κυριοι της ΚΥΒΕΡΝΗΣΗΣ να δουλεύουμε αδιακοπα με 10 εφημερίες τον μήνα, χωρίς ρεπό, χωρίς άδεια, με μισθούς πείνας; Είναι ΠΟΛΥΤΕΛΕΙΑ να μην μπορούμε να πάμε σπίτια μας; Είναι ΠΟΛΥΤΕΛΕΙΑ να προσπαθούμε να προσφέρουμε υπηρεσίες υγείας στους πολίτες και στο λαό;**

**Και απανταμε: ΟΧΙ ΔΕΝ ΕΙΝΑΙ ΠΟΛΥΤΕΛΕΙΑ! Και πλέον σταματάμε και να ΡΩΤΑΜΕ!**

**ΑΓΩΝΙΖΟΜΑΣΤΕ και ΑΠΑΙΤΟΥΜΕ εδώ και τώρα:**

* **Μόνιμες προσλήψεις προσωπικού**
* **Μετατροπή όλων των συμβάσεων σε Αόριστου Χρόνου**
* **Αύξηση των δαπανών για την υγεία και αύξηση των προϋπολογισμών του Νοσοκομείου**
* **Ενίσχυση του δημόσιου συστήματος Υγείας και επίταξη του ιδιωτικού τομέα χωρίς αποζημίωση για τους επιχειρηματίες**
* **Να παρθούν τώρα πίσω τα σχέδια για το «νέο ΕΣΥ» της κυβέρνησης που προβλέπουν συγχωνεύσεις δομών, ΣΔΙΤ και βάθεμα της εμπορευματοποίησης του αγαθού της υγείας**
* **Κατάργηση του μέτρου της αναστολής εργασίας και επιστροφή στην δουλειά με αυξημένα μέτρα προστασίας.**
* **Δωρεάν επαναλαμβανόμενα προληπτικά τεστ για όλους χωρίς καμιά εξαίρεση.**
* **Ένταξη στα Βαρέα και Ανθυγιεινά**
* **Καμιά περικοπή του επιδόματος ανθυγιεινής εργασίας –Ένταξη όλων των εργαζόμενων στην υγεία**
* **Αυξήσεις στους μισθούς και στις συντάξεις**
* **Πρωτοβάθμια Υγεία που να λειτουργεί και να προσφέρει υπηρεσίες**
* **Ιατρεία post covid, σύστημα ινχηλάτισης, εμβολιαστική πολιτική που θα προσεγγίζει το πρόβλημα και όχι τιμωρία ή επιβράβευση, ουσιαστική περίθαλψη και όχι κατ΄όνομα παροχή υπηρεσιών**

Την **Δευτέρα 8 Νοέμβριου 2021 καλούμε σε** **Έκτακτη Γενική Συνέλευση στο εξωτερικό Αμφιθέατρο του Νοσοκομείου, στις 12 το μεσημέρι.**

Την **Τετάρτη 10 Νοέμβρη** όλοι και όλες στο **Πανηπειρωτικό Συλλαλητήριο στα Γιάννενα.** **στις 6 το απόγευμα**. Θα αναχωρήσει λεωφορείο του Συλλόγου Εργαζομένων στις 4:30 το απόγευμα μπροστά από το Δημαρχείο Άρτας

**Ο μόνος δρόμος είναι αυτός! Απέναντι στην εγκληματική πολιτική της κυβέρνησης που οδηγεί στην διάλυση του Εθνικού Συστήματος Υγείας και αφήνει το λαό έρμαιο της πανδημίας! Απέναντι στις επιδιώξεις της κυβέρνησης για ιδιωτικοποίηση του ΕΣΥ! Απέναντι στο ν.Χατζηδάκη που διαλύει την οργανωμένη συλλογική δράση και βάζει στον πάγο τις κινητοποιήσεις και την συνδικαλιστική δράση!**

**Μαζί με το λαό για ένα ΔΗΜΟΣΙΟ ΣΥΣΤΗΜΑ ΥΓΕΙΑΣ!**

**Άρτα, 7 Νοέμβριου 2021**

**Το ΔΣ του Συλλόγου Εργαζομένων στο Νοσοκομείο και στα Κ.Υ. ν.Άρτας**